《补葺残编有感而作》
明代·郭之奇

书缺有閒轶时见。博闻强记尤堪羡。壁中科斗漫传疑，纸上蠹堪空日变。

错令迂儒滞妄胸，谁为太始开生面。我生之初尚无为，文华石匮盈千卷。

玉堂弟子三十人，破的推锋孰我先。金台遗迹恣捃摭，中秘奇闻多手缮。

岂期嬴火二千年，此日炎灰今忽煽。斯文将丧又十秋，断简如烟复如霰。

已教磨鼻似书绅，自怜糟粕供肴馔。保残聊集圣贤裘，继往初携今古线。

不妨所阙慎其馀，以待同人心相衍。口授仍忆济南生，穷愁再续虞卿传。

作者简介：郭之奇（1607年－1662年），字仲常，号菽子，又号正夫、玉溪。广东揭阳县榕城东门（今广东揭阳市榕城区）人。为南明大臣，历任南明文渊阁大学士加太子太保（相当宰相）兼吏部尚书、兵部尚书，率军转战闽粤滇黔抗清，于顺治十八年（1661年）在广西桂林为清将韦永福所俘，翌年殉国。清乾隆四十一年（1776年）追谥忠节。